
## ΦΥΛΛΟ ΕΡΓΑΣΙΑΣ (ΔΕΥΤΕΡΗ ΟΜΑΔΑ)

**1.** Σας δίδονται παρακάτω δύο εικόνες. Γράψτε μία λεζάντα για την καθεμιά και στη συνέχεια αναπτύξτε μία παράγραφο 100-120 λέξεων με βάση τις δύο αυτές εικόνες.



****

**2.** Δώστε έναν τίτλο στην παρακάτω παράγραφο, υπογραμμίζοντας τις λέξεις ή φράσεις κλειδιά που σας οδήγησαν στην επιλογή του συγκεκριμένου τίτλου.

«Πέρα από την καθαρά οργανική και σωματική επίδραση που έχει το ποδήλατο στον άνθρωπο, συμβάλλει πάρα πολύ στην ψυχική υγεία μας, στην ισορροπία και καταπολέμηση του στρες. Το ποδήλατο μπορεί να μας χαλαρώσει, να εκτονώσει το άγχος, τα αρνητικά συναισθήματα, την άσχημη ψυχολογία και να μας προσφέρει ψυχικά μια ισορροπία και σταθερότητα λόγω και των ορμονών που εκκρίνονται κατά τη διάρκεια της ποδηλασίας όσο και λόγω των τοπίων που εναλλάσσονται μπροστά μας στη διάρκεια της βόλτας μας. Έχει τη δυνατότητα, λοιπόν, να μας επαναφέρει σε ένα φυσιολογικό και ισορροπημένο επίπεδο ψυχικά και συναισθηματικά».

Τριανταφύλλου Β., Το ποδήλατο και τα οφέλη στη ζωή μας

**3.** Βρείτε στο διαδίκτυο ή σε βιβλία δύο εικόνες με ποδηλάτες, τις οποίες θα παρουσιάσετε προφορικά στην τάξη. Στη μία θα πρέπει να φαίνεται η ορθή χρήση του ποδηλάτου και στην άλλη η λανθασμένη.